На основу члана 32 Статута општине Андријевица (``Службени лист РЦГ-Општински прописи``, број: 21/04 и 42/06 ,``Службени лист ЦГ-Општински прописи``, број:02/11 и 21/13) Скупштина општине Андријевица, на сједници одржаној 30.06.2014. године, донијела је

**О Д Л У К У**

**о Савјету за сарадњу локалне самоуправе и невладиних организација**

**Члан 1**

Овом одлуком оснива се Савјет за сарадњу општине са невладиним организацијама (у даљем тексту: Савјет), утврђује улога и задаци, састав, начин, услови и поступак именовања чланова Савјета, као и друга питања од значаја за његов рад.

**Члан 2**

Савјет је савјетодавно тијело у општини које прати и анализира остваривање сарадње општине и невладиних организација, покреће иницијативе, предлаже и предузима активности у циљу стварања услова за унапређивање сарадње и развијање односа између општине и невладиних организација.

**Члан 3**

Задаци Савјета су да:

* Прати остваривање односа и сарадње општине и невладиних организација у циљу побољшања квалитета живота и рада грађана;
* Утиче на унапређивање комплементарности и интезивирању њихових међусобних односа у дефинисању локалних јавних политика и њиховом спровођењу;
* Подстиче стварање институционалних механизама за сарадњу и развој партнерских односа;
* Континуирано прати и анализира јавне политике које се односе или утичу на развој цивилног друштва и међусекторску сарадњу:
* Даје мишљења на нацрте прописа и других аката којима се утиче на инстгитуционални и правни оквир за рад невладиних организација и њихово дјеловање у општини;
* Иницира доношење нових или измјене и допуне важећих прописа ради стварања бољјег нормативног и институционалног оквира за рад невладиних организација;
* Пружа подршку укључивању релевантних организација у процесу утврђивања и спровођења локалних јавних политика, односно учешћу невладиних организација у процесу припреме и доношење прописа, стратегија, програма и планова у општини;
* Доприноси стварању подстицајног окружења за развој и рад невладиних организација које дјелују у општини;
* Учествује у планирању приоритета за додјелу финансијских средстава невладиним организацијама и даје мишљење о пројектима и програмима невладиних организација који се финансирају из буџета општине;
* Покреће иницијативе за предузимање активности у циљу остваривања односа и сарадње органа локалне управе и јавних служби са невладиним организацијама и ради отклањања препрека у циљу омогућавања реализације појединих заједничких активности;
* Подноси Скупштини, најмање једном годишње, извјештај о свом раду и остваривању односа и сарадње општине са невладиним организацијама, на основу извјештаја о раду органа општине и јавних служби;
* Разматра и друга питања од значаја за унапређивање односа и сарадње општине и невладиних организација.

**Члан 4**

Органи локалне управе, јавне службе, друге организације које оснива општина и Комисија за расподјелу средстава невладиним организацијама дужни су да достављају Савјету извјештаје о сарадњи са невладиним организацијама, податке о финансирању пројеката и програма невладиних организација, као и друге информације од значаја за остваривање сарадње ових субјеката са невладиним организацијама.

Савјет може да затражи од невладиних организација да му достави информације од значаја за рад Савјета које се односе на могућности унапређивања сарадње са општином.

**Састав Савјета**

**Члан 5**

Савјет има предсједника и 6 чланова.

Предсједник Савјета је Предсједник Скупштине.

Три члана Савјета су представници општине, а три члана представници невладиних организација.

Број чланова Савјета утврђује се на паритетној основи.

**Именовање чланова Савјета**

**Члан 6**

Чланове Савјета именује Скупштина, на приједлог надлежног радног тијела, на период од четири године.

Чланови Савјета могу бити именовани највише два мандата.

**Члан 7**

Представници општине у Савјету именују се из органа локалне управе, јавних служби и организација које оснива општина.

Представнике општине у Савјету предлаже Предсједник општине.

Представници општине у Савјету не смију бити јавни функционери и чланови органа политичких партија.

**Члан 8**

Представници невладиних организација у Савјету могу да се именују на приједлог невладиних организација које дјелују у општини од значаја за

* Развој локалне демсократије;
* Локални економски развој, уређење простора и заштиту животне средине;
* Социјалну и дјечју заштиту и друге облике заштите, остваривање, заштиту и промоцију људских права;
* Образовање, културу и спорт.

**Поступак за предлагање кандидата из невладиних организација**

**Члан 9**

Поступак за предлагање кандидата за чланове Савјета из реда невладиних организација покреће надлежно радно тијело Скупштине упућивањем јавног позива.

Јавни позив се објављује у једном дневном млисту и на веб сајту општине.

Јавни позив садржи услове које морају испуњавати невладине организације за предлагање кандидата, услове које мсорају испуњавати кандидати, документацију која се прилаже уз приједлог за кандидата, као и рок и мјесто предаје документације.

Рок за предлагање кандидата је 30 дана од дана објављивања јавног позива.

**Члан 10**

Из једне невладине организације у Савјету може бити именован само један представник.

Невладина организација може предложити само једног кандидата за члана Савјета.

**Члан 11**

Кандидата за члана Савјета може да предложи невладина организација која испуњава сљедеће куслове:

* Да је уписана у регистар невладиних организација, најмање годину дана прије објављивања јавног позива;
* Да има сједисште или да дјелује на територији општине;
* Да у статуту има утврђене дјелатности и циљеве дјеловања у областима из члана 8 ове одлуке;
* Да је у претходној години у областима из члана 8 ове одлуке, реализовала један или више пројеката, или учествовала у најмање једној кампањи, или реализовала најмање двије једнократне акције;
* Да у органу управљања невладине организације нема чланова органа политичких партија и јавних функционера, у смислу прописа о спрјечавању сукоба интереса.

**Члан 12**

Невладина организација дужна је да, уз приједлог кандидата, надлежном радном тијелу скупштине достави сљедеће доказе:

1. Овјерену копију рјешења о упису у регистар органа државне усправе надлежног за регистрацију и вођење евиденције о невладиним организацијама;
2. Овјерени статут оерганизације;
3. Доказ о реализованим пројектима или активностима у предходној години: уговор о финансирању, брошуре, флајери, лифлети, новински чланци и слично;
4. Изјаву лица овлашћеног лица за заступање и представљањед невладине организације да у органу управљања невладине организације нема чланова органа политичких партија, јавних функционера, у смислу прописа о спрјечавању сукоба интереса и локалних слусжбеника и намјештеника, и
5. Овјерену копију завршног рачуна (биланс стања и биланс успјеха) за предходну годину.

**Члан 13**

Кандидат невладине организације за члана Савјета може бити лице које:

* Има пребивалиште на територији општине;
* Посједује исксуство у областима дјеловања из члана 8 ове одлуке за које се кандидује;
* Није члан органа политичке партије или јавни функционер, и
* Није запошљен/а у органима локалне управе и јавним службама.

**Члан 14**

Невладина ортганизација која предцлаже кандидата за члана Савјета, поред документације из члана 12 ове одлуке, дужна је да за кандидата достави и следеће:

* Овјерену фотокопију личне карте;биографију кандидата са подацима по посједовању искуства у невладиним организацијама у областима за подручје дјеловања за које се кандидује;
* Изјаву кандидата да није члан органа политичке партије или јавни функцисонер;
* Изјаву да кандидат није запошљен у органу локалне управе или јавној служби чији је оснивач општина, и
* Изјаву кандидата да прихвата кандидатуру за члана Савјета.

**Члан 15**

Ако невладина организација или предложени кандидат не испуњава услове утврђене овом одлуком, или предлог за кандидата није поднесен у предвиђеномм року, надлежно радно тијело такве пједлоге неће разматрати.

**Члан 16**

Надлежно радно тијело Скупштине дужно је да, у рокуи од осам дана од истека рока за достављаѕње предлога,на веб сајту општзине објави листу кандидата који су предложени за чланове Савјета, са називима невладиних организација које су их предложиле.

Надлежно радно тијело Скупштине дужно је да, у року од 15 дана од дана објављивања листе, утврди јединствену листу кандидата за именовање чланова Савјета.

Ако је предложено више кандидата за исто подручје дјеловања, радно тијело ће предложити кандидата који је предложен од највећег броја невладиних организација.

Ако за поједина подручја дјеловања нијесу предложени кандидати или кандидати нијесу предлосжени у складу са одредбама ове одлуке, надлежно радно тијело понавља јавни позив за предлагање кандидата за та подручја дјеловања, у року од седам дана.

**Одлучивање о приједлогуј листе**

**Члан 17**

Предлог јединствене листе кандидата за чланове Савјета, са образложењем и извјештајем о спроведеном поступку, доставља се Скупсштини ради одлучивања.

О предлогу из става 1 овог члана Скупштина је дужна да одлучи, у року од 60 дана од дана достављања предлога.

**Престанак мандата члана Савјета**

**Члан 18**

Члану Савјета мандат престаје, прије истека времена на које је именован, у случају:

1. Подношења оставке, о чемсу обавјештава предсједника Савјета и субјекте који су га предложили;
2. Ако је правоснажном одлукомм лишен пословне способности;
3. Ако је правоснажном одлуком суда осуђен на безусловну казну затвора у трајању од најмање 6 мјесеци, и
4. У случају разрјешења.

**Разрјешење члана Савјета**

**Члан 19**

Скупштина ће разријешити члана Савјета у случају да:

1. Се утврди да је приликом именовања о себи дао нетачне податке или пропустио да изнесе податке и околности које су биле од утицаја на именовање за члана Савјета;
2. Не обавља функцију члана Савјета у периоду дужен од шест мјесеци;
3. Је дошло до промјена неке од околности из члана 13 ове одлуке,
4. То захтијева овлашћени предлагач из члана 7 ове одлуке,
5. Изгуби подршку већине субјеката из члана 8 ове одлуке.

**Поступак за разрјешење члана Савјета**

**Члан 20**

Поступак за разрјешење члана Савјета покреће надлежно радно тијело на захтјев субјекта овлашћеног за предлагање кандидцата, или на иницијативу Савјета.

У поступку разријешења члан Савјета има право да се на сједници Скупштине изјасни о разлозима за разрјешење.

Скупштина, на приједлог надлежног радног тијела, доноси одлуку о разрјешењу члана Савјета.

**Именовање новог члана Савјета**

**Члан 21**

У случају престанка мандата члану Савјета, прије истека времена на које је именован, надлежно радно тијело је дужно да, у року од 15 дана од дана престанка мандата, објави јавни позив за предлагање новог кандидата.

Мандат новоименованог члана Савјета траје до истека мандата Савјета.

Члан Савјета који је разријешен прије истека времена на које је именован не може бити поново именован за члана Савјета.

**Члан 22**

Начин рада и одлучивања и друга питања од значаја за рад Савјета, ближе се уређује Пословником о раду који доноси Савјет.

**Извјештај**

**Члан 23**

Извјештај Савјета о раду и остваривању сарадње општине и невладиних организација садржи сљедеће податке: реализацију задатака Савјета из члана 3 ове одлуке, начин информисања и консултовања невладиних организација; учешћу невладиних организација у раду радних група, организовању заједничких јавних расправа, семинарима, реализацији финансијске подршке иницијативама и предлозима невладиних организација, и друтго.

**Члан 24**

Стручне и административне послове за Савјет обавља Служба Скупштине.

**Члан 25**

Члановима Савјета припада накнаду за рад у висини једне дневице која се исплаћује локалним службеницима и намјештеницима за путовања у Црној Гопри, по одржаној сједници Савјета .

**Члан 26**

Ова одлука ступа на снагу осмог дана од дана објављивања у ``Службеном листу Црне Горе – Општинсики прописи``.

Број: 030-30-2014-02/17

Андријевица,30.06.2014. године,

**Скупштина општине Андријевица**

**П р е д с ј е д н и к,**

др Звонко Вуковић,с.р.